ที่ประชุมคณะกรรมการขับเคลื่อนและปฏิรูปการบริหารราชการแผ่นดินคณะที่ 5 เสนอถอดบทเรียนความสำเร็จ ที่ไทยสามารถ แก้ปัญหาการทำประมงผิดกฎหมาย /การค้ามนุษย์ รวมถึงการแก้ไขมาตรฐานการบิน จนสำเร็จ
พลเอก ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม เป็นประธานประชุมคณะกรรมการขับเคลื่อนและปฏิรูปการบริหารราชการแผ่นดินคณะที่ 5 โดยภายหลังการประชุม ทีมโฆษกคณะกรรมการขับเคลื่อนได้แถลงผล โดยในที่ประชุมได้เสนอให้หน่วยงานที่เกี่ยวข้อง ถอดบทเรียนจากความสำเร็จ ในการแก้ไขปัญหาการทำประมงผิดกฎหมาย หรือไอยูยู และการค้ามนุษย์ รวมถึงการแก้ไขมาตรฐานการบิน หรือไอเคโอ ทั้งนี้ได้เน้นย้ำให้จัดตั้งคณะกรรมการเพื่อตรวจสอบ และหาแนวทางในการอุดช่องว่างข้อผิดพลาดที่เคยเกิด ทั้ง การเรียกรับผลประโยชน์ รวมถึงความผิดพลาดจากนโยบายภาพรวม เพื่อให้รักษามาตรฐาน และให้ดียิ้งขึ้น         พลโท คงชีพ ตันตระวาณิชย์ โฆษกกระทรวงกลาโหม กล่าวว่า  องค์การแรงงานระหว่างประเทศหรือไอแอลโอ ได้เชิญ พลเอก ประยุทธ์ จันทร์โอชา นายกรัฐมนตรีของไทยร่วมประชุมที่นครเจนีวาเป็นการเฉพาะ เนื่องจากเห็นว่าไทยเป็นชาติแรกในอาเซียน ที่ได้ขับเคลื่อนแนวนโยบายในการแก้ไขการปัญหาแรงงาน และไม่มีการละเมิดสิทธ์เป็นไปตามหลักสากล